Il guvier rumen al è impegnât a meti adun une gnove leç su la educazion. Intant di un incuintri cu la ministre pe istruzion, Ecaterina Andronescu, une delegazion de Union Democratiche Magjare in Romanie (UDMR) – che e met dongje i doi partîts di riferiment de comunitât ongjarese, o sei la Aleance Democratiche dai Ongjarês in Romanie (RMDSz) e il Consei Nazionâl Székely (SZNT) – e à presentât diviersis propuestis di modifiche rispiet al prin stampon de leç. Chê principâl si riferìs al ûs veicolâr des lenghis propriis intes scuelis logadis intes areis là che a vivin comunitâts minorizadis. La propueste dal guvier e previôt l’ûs di chestis lenghis par insegnâ dutis lis materiis fûr che lenghe e leterature rumene, storie de Romanie e gjeografie. Pai rapresentants de comunitât ongjarese, invezit, il rumen al varès di jessi doprât dome intant des oris dedicadis ae lenghe e ae leterature rumene.
Font: Divers.ro, 21/09/09
fur_Latn lmo_Latn